Here is a page extracted from Wikipedia that may contain CSS, HTML, and a lot of unformatted text.

Title: سعيد ابن يوسف الفيومى
Content: سعيد ابن يوسف الفيومى المشهور بساعديا جاؤن او سعيد ابن يوسف راس الكل (882 ، الفيوم - 942 ، بغداد)
كان فيلسوف يهودى متفرد فى تفسيره للعهد القديم من اشهر كتبه كتاب الامانات و الاعتقادات. ترجمته للعهد القديم من اهم الترجمات اللى اتعملت للعربى و التفاسير و التعليقات اللى كتبها جنب النصوص المقدسه زودت بشكل كبير القيمه التاريخيه للترجمه بتاعته و اعتبرها الترجمه المعتمده للكتاب المفدس عند كل اليهود اللى بيتكلمو عربى .كتاباته فى اللغويات حطت الاسس اللى قام عليها النحو العبرى ، كمان من انجازاته التانيه انه الف قاموس عبرى - عربى سماه الارجون.اتولد فى مصر فى الفيوم و عاش شويه فى فلسطين و بعديها عاش و مات فى العراق و قال على مصر انها ارض الاباء فى اشاره منه لانتمائه المصرى القوى.عاش سعيد الفيومى فى زمن صعب مليان بالشكوك و المدارس الفلسفيه المختلفه و حاول فى كتبه انه يقدم اول دفاع عقلانى عن الدين اليهودى و بيعتبروه يهود كتير ابو الفلسفه اليهوديه العقلانيه.

مصادر 
 الموسوعه

مراجع 

مواليد 882
وفيات 942
فلاسفه يهود
يهود مصريين
فلاسفه مصريين
فيوميه